
 4.6.2021
 BG
 Официален вестник на Европейския съюз
 L 197/76
 РЕГЛАМЕНТ ЗА ИЗПЪЛНЕНИЕ (ЕС) 2021/902 НА КОМИСИЯТА
 от 3 юни 2021 година
 за изменение на Регламент за изпълнение (ЕС) 2021/605 за определяне на специални мерки за контрол във връзка с африканската чума по свинете
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/429 на Европейския парламент и на Съвета от 9 март 2016 г. за заразните болести по животните и за изменение и отмяна на определени актове в областта на здравеопазването на животните (Законодателство за здравеопазването на животните) (1), и по-специално член 71, параграф 3 от него,
 като има предвид, че:
 (1)
 Африканската чума по свинете е инфекциозна вирусна болест по отглежданите и дивите свине, която може да окаже сериозно въздействие върху съответната популация от животни и върху рентабилността на свиневъдството и да причини смущения в движенията на пратки от тези животни и продукти от тях в рамките на Съюза и в износа към трети държави.
 (2)
 Регламент за изпълнение (ЕС) 2021/605 на Комисията (2) беше приет в рамките на Регламент (ЕС) 2016/429 и в него се определят специални мерки за контрол във връзка с африканската чума по свинете, които да се прилагат за ограничен период от време от държавите членки, посочени в приложение I към него (съответните държавни членки), в ограничителни зони I, II и III, посочени в същото приложение.
 (3)
 В Регламент за изпълнение (ЕС) 2021/605 се определят, наред с другото, някои задължения на операторите по отношение на движенията на пратки с месни продукти, получени от свине, включително естествени обвивки, от ограничителни зони I, II и III. По-специално в член 19, параграф 4, буква а) от посочения регламент се предвижда, че операторите придвижват пратки с преработени месни продукти, включително естествени обвивки, получени от свине, отглеждани в области извън ограничителни зони I, II и III и преработени в зони с ограничен достъп I, II и III, извън тези зони, само при условие че тези продукти от животински произход са преминали съответната обработка за ограничаване на риска, определена в приложение VII към Делегиран регламент (ЕС) 2020/687 на Комисията (3). Движенията на такива пратки извън ограничителни зони I, II и III обаче представлява много по-малък риск от разпространение на африканска чума по свинете в сравнение с движението на пратки с преработени месни продукти, получени от свине, отглеждани в ограничителни зони I, II и III. Следователно съответните обработки за ограничаване на риска, определени в приложение VII към Делегиран регламент (ЕС) 2020/687, не следва да се изискват за движение извън ограничителни зони I, II и III на пратки с месни продукти, включително естествени обвивки, получени от свине, отглеждани в области извън тези ограничителни зони, тъй като това не е пропорционално на съответните рискове за здравето на животните. Поради това член 19, параграф 4 от Регламент (ЕС) 2021/605 следва да бъде съответно изменен.
 (4)
 Освен това областите, посочени като ограничителни зони I, II и III в приложение I към Регламент за изпълнение (ЕС) 2021/605, са определени въз основа на епидемиологичната обстановка